**РАЗДЕЛ 1**

**ТЕХНИЧЕСКА СПЕЦИФИКАЦИЯ**

1. **ОБЩА ИНФОРМАЦИЯ**

1.1. Възложител Община Панагюрище

1.2. Място на изпълнението

Предметът на процедурата касае изпълнение на дейности на територията на град Панагюрище. Някои от видовете работи могат да се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.

1.3. Обща информация

Обществената поръчка е с предмет**: *„Избор на изпълнител за упражняване на строителен надзор при изпълнението на обект: Водоснабдяване на град Панагюрище от тръбни кладенци при с.Злокучане - реконструкция на водопровод от О.Ш 4 до Панагюрище от т.50 до т.41 - авариен участък от т.47.2 до т.45.2 L=444 м.”***

Целта на настоящата обществена поръчка е избирането на изпълнител, притежаващ професионална квалификация и практически опит в упражняването на строителен надзор по смисъла на ЗУТ, включително изготвяне на технически паспорт, за гарантиране законосъобразното изпълнение на строителните работи и разрешаване ползването на обектите от обхвата на обществената поръчка.

**Описание на дейността, предмет на възлаганата обществена поръчка**

**В обхвата на поръчката е включено изпълнението на следните дейности:**

***Строителен надзор; координатор по безопасност и здраве; инвеститорски контрол (количества, цени и срокове), технически паспорт;***

**Строителен надзор в съответствие с чл. 168 от ЗУТ, включително:**

1. Законосъобразно започване на строежа съгласно чл. 157 от ЗУТ, включително съставяне на протокол за откриване на строителна площадка и определяне на строителна линия и ниво на строежа, подготовка и регистриране Заповедна книга и уведомяване всички специализирани контролни органи;

2. Пълнота и правилно съставяне на актовете и протоколите по време на строителството;

3. Приемане СМР в съответствие с изискванията на ПИПСМР, БДС и другите действащи нормативни документи или еквивалент;

4. Контрол по спазването на изискванията на одобрените инвестиционни проекти и техническите спецификации в съответствие с чл. 169 на ЗУТ;

5. Контрол по спазването на условията за безопасност на труда и пожаробезопасност;

6. Недопускане на увреждане на трети лица и имоти вследствие на строителството;

7. Контрол на материалите и оборудването в съответствие с изискванията на Наредбата за съществените изисквания и оценяване съответствието на строителните продукти;

8. Проверка и подписване всички актове и протоколи по време на строителството, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3 за съставяне на актове и протоколи по време на строителството;

9. Контрол на опазването на околната среда и управлението на отпадъците в съответствие със Закона за опазване на околната среда, Закона за управление на отпадъците и наредбите към тях;

10. Обсъждане със Строителя и Проектанта на възникналите проблеми във връзка със строителните дейности и информиране на Възложителя и ДНСК за всяко нарушение на строителните нормативни разпоредби; Участие в работни срещи с всички участници в строителството; Подпомагане на страните с указания относно прилагането на нормативните документи в България и законосъобразното изпълнение на проекта.

11. Проверка и подписване съвместно с Проектанта и Строителя на изготвената екзекутивна документация и нейното представяне на съответните органи съгласно чл. 175 от ЗУТ;

12. Внасяне на екзекутивната документация за безсрочно съхранение на органа, издал разрешението за строеж и в Агенцията по кадастъра в необходимия обем;

13. Съставяне на констативен акт, след завършване на строително-монтажните работи, съвместно с възложителя и строителя, удостоверяващ, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор;

14. Съдействие на възложителя, след завършването на строително-монтажните работи и приключване на приемните изпитвания, да направи (регистрира) ИСКАНЕ за въвеждането на обекта в експлоатация, като представя окончателния доклад, договорите с експлоатационните дружества за присъединяване към мрежите на техническата инфраструктура и документ от Агенция по кадастъра, съгласно изискванията на ЗУТ;

15. Участие в приемни изпитвания и всички дейности за издаването на Решение за ползване;

16. Изготвяне на Технически паспорт и Окончателен доклад съгласно чл. 168, ал. 6 от ЗУТ, за въвеждане в експлоатация, включително допълване технически паспорт, съгласно Наредба № 5 от 2006 г. за техническите паспорти на строежите. Докладът следва да е окомплектован с всички необходими документи, удостоверяващи годността на строежа за държавно приемане.

17. Инвеститорски контрол (количества, цени и срокове).

**Срок за изпълнение** **на поръчката**

Срокът на изпълнение на договора е до издаване на Разрешение за ползване и съгласно Техническите спецификации. Отговорностите по договора са съгласно чл. 168 ал. 7 от ЗУТ до изтичане на гаранционните срокове за съответните видове СМР определени от чл. 20 от Наредба 2 ДВ 72/15.08.03 година.

Изпълнителят ще упражнява функциите на строителен надзор от получаване от страна на Изпълнителя на възлагателно писмо от Възложителя за начало на изпълнението на договора до изготвянето на Окончателен доклад и технически паспорт, включително.

Изпълнителят ще упражнява функциите на координатор по безопасност и здраве на всеки един подобект в периода от заверяване на Заповедната книга до подписването на Констативен акт обр. 15 (без забележки) за съответния подобект.

**Изготвил: /п/**

**инж. Димитър Бозаджиев***.*